โดนลูกแมวข่วนก่อนหน้านี้วันถึงสองวันแล้วพึ่งไปฉีดยากระตุ้นพิษสุนัขบ้า1เข็ม ควรกังวลไหมครับ? แต่ให้ยา Amoxicillin และ Clavulanic acid
สวัสดีค่ะ การดูแลรักษาผู้ที่ถูกสัตว์ประเภทสุนัขหรือแมวทำร้าย จะประกอบด้วย-ปฐมพยาบาลบาดแผลโดยทันที :ล้างแผลด้วยน้ำฟอกสบู่หลายๆครั้ง ล้างสบู่ออกให้หมด ถ้าแผลลึกให้ล้างจนถึงก้นแผลอย่างน้อย 15 นาที ระวังอย่าให้แผลช้ำ หลังจากนั้นให้เช็ดแผล ควรใช้ยาโพวีโดนไอโอดีนหรือ ฮิบิเทนในน้ำ ถ้าไม่มีให้ใช้แอลกอฮอล์ 70% หรือทิงเจอร์ไอโอดีน-การป้องกันโรคบาดทะยัก :โดยแพทย์จะ พิจารณาให้ตามประวัติการรับวัคซีนบาดทะยัก-การรักษาตามอาการ : ยาแก้ปวดต่างๆตามความจำเป็น-การรับวัคซีนและอิมมูโนโกลบูลินป้องกันโรคพิษสุนัขบ้าโดยการประเมินความเสี่ยงของติดเชื้อพิษสุนัขบ้าเบื้องต้น จะประกอบด้วย 2 ส่วนหลักคือ1. ประวัติการสัมผัส โดยหากผิวหนังผู้สัมผัสมีแผลหรือรอยถลอก แนะนำให้ฉีดวัคซีนพิษสุนัขบ้า ซึ่งแพทย์จะพิจารณาว่า จะเป็นการฉีดกระตุ้นหรือฉีดให้ครบทั้งคอร์ส2. ประวัติสัตว์ที่สัมผัส โดยสัตว์ที่สัมผัสเป็นสุนัขและแมวที่ได้รับการฉีดโรคพิษสุนัขบ้าประจำโดยครั้งสุดท้ายโดยสัตว์นั้นได้รับวัคซีนไม่เกิน 1 ปี ประกอบกับเหตุในการถูกกัดหรือข่วนมีเหตุโน้มน้าวชัดเจน เช่น การทำร้าย การแกล้งสัตว์ เข้าใกล้สัตว์ที่หวงอาหาร หรือลูกอ่อน ยังไม่จำเป็นต้องได้รับวัคซีนป้องกันพิษสุนัขบ้าแต่ควรกักขังสัตว์เพื่อดูอาการอย่างน้อย 10 วัน หากมีอาการผิดปกติให้รีบฉีดวัคซีน อีกกรณีคือ สุนัขหรือแมวที่ได้รับการเลี้ยงดูอย่างดี อยู่ในระบบปิดไม่ได้สัมผัสสัตว์อื่น กรณีนี้ไม่จำเป็นต้องฉีดวัคซีนพิษสุนัขบ้าจากที่เล่ามา แนะนำ ว่า หากแมวนั้นเป็นแมวที่ไม่ทราบประวัติการฉีดวัคซีนป้องกันพิษสุนัขบ้า และไม่สามารถกักขังเพื่อดูอาการ 10วัน และแผลที่ถูกข่วนเป็นแผลลึก ควรไปพบแพทย์เพื่อพิจารณาการรักษาอีกทีนะคะแต่หากแมวนั้น สามารถกักขังเพื่อดูอาการได้ 10วัน และแผลที่ถูกข่วนไม่ใช่ลักษณะแผลลึก และบริเวณที่ข่วนไม่ใช้บริเวณใบหน้าและคอ สามารถรอดูอาการได้นะคะหากแมวมีอาการผิดปกติ หรือเสียชีวิตภายใน 10วันโดยไม่ทราบสาเหตุ ควรไปพบแพทย์เพื่อรับการรักษาอย่างเหมาะสมค่ะ